اواریست لیوی پروونسال

اواریست لیوی پروونسال (4 جنوری 1894ء – 27 مارچ 1956ء) فرانسیسی قرونِ وسطیٰ کے مؤرخ، مستشرق، عربی علوم کے ماہر اور اسلامی تاریخ کے محقق تھے۔

جس محقق نے بعد میں لیوی پروونسال کا نام اختیار کیا، وہ 4 جنوری 1894ء کو فرانسیسی الجزائر کے شہر قسنطینہ میں مخلوف اواریست لیوی ()ParkWasserstein کے نام سے پیدا ہوئے۔ ان کا دوسرا نام اس بات کی نشان دہی کرتا ہے کہ ان کا شمالی افریقی یہودی خاندان کسی حد تک پہلے ہی فرانسیسی تہذیب سے ہم آہنگ ہو چکا تھا۔ انیس برس کی عمر میں جب انھوں نے اپنا پہلا علمی مقالہ شائع کیا تو انھوں نے اپنا نام تبدیل کر کے اواریست لیوی پروونسال رکھ لیا۔ انھوں نے قسنطینہ کے لائسہ میں تعلیم حاصل کی اور پہلی عالمی جنگ کے دوران فرانسیسی فوج میں خدمات انجام دیں، 1917ء میں در دانیال میں زخمی بھی ہوئے۔ اس کے بعد انھوں نے مراکش (المغرب) کے ادارہ برائے اعلیٰ مطالعات (Institut des Hautes Études Marocaines) سے وابستگی اختیار کی۔ وہ 1926ء میں جامعہ الجزائر اور بعد ازاں 1945ء میں جامعہ سوربون میں تدریسی مناصب پر فائز رہے۔

لیوی پروونسال کو فرانس میں اسلام کے مطالعے کا بانی سمجھا جاتا ہے اور وہ الجزائر میں قائم ادارۂ مطالعاتِ اسلامیہ (Institut d’études islamiques) کے پہلے ڈائریکٹر تھے۔ ان کی تخصصی دلچسپی اندلس کی تاریخ اور ہسپانیہ کے مسلمانوں کے حالات میں تھی۔ انھوں نے قرونِ وسطیٰ کے ہسپانوی اسلامی تاریخ سے متعلق عربی مصادر کی تدوین اور ترجمے پر کام کیا، جن میں اکثر ہسپانوی مستشرق ایمیلیو گارسیا گومیز ان کے شریکِ کار رہے۔ مسلمان علما اور اسلامی تہذیب سے متعلق ان کی تحریریں بیک وقت تحسین آمیز بھی تھیں اور تنقیدی بھی۔ فکری اعتبار سے وہ نو آبادیاتی نظام کے ناقد تھے، تاہم وہ اکثر یہودی مصادر کو نظر انداز کر دیتے تھے اور فرانس میں یہود دشمنی سے بچنے کے لیے اپنی یہودی شناخت کو کم نمایاں رکھتے تھے۔

 حوالہ جات 
پاورقی

ماخذ

 Park, Thomas Kerlin and Aomar Boum, "Lévi-Provençal, Évariste", Historical dictionary of Morocco, 2016, pp. 309–10.
 Wasserstein, David, "Nota biographica: Makhlouf Levi and Evariste Lévi-Provençal", Al-Qanṭara, 21 (2000): 211–214.

زمرہ:الجزائر کی شخصیات
زمرہ:الجزائری یہودی
زمرہ:بیسویں صدی کے فرانسیسی مؤرخین
زمرہ:1894ء کی پیدائشیں
زمرہ:1956ء کی وفیات